paragraph_text: Rodio se kao pripadnik naroda Bamangwato, u mjestu Serowe. Djed mu je bio Khama III., poglavica tog plemena (jednog od osam glavnih u Bocvani). Njegovo ime Seretse znači "glina koja spaja", jer je uspio pomiriti oca i djeda. Činom pomirenja osigurao si je uspon na vlast, ali kako je zakraljio sa samo 4 godine, ujak je bio njegov regent i čuvar.Otac mu je umro 1925. godine. Obrazovanje je većinom sticao po južnoafričkim internatima, a kasnije je diplomirao s jednog koledža. Nakon što je diplomirao 1944., odlazi u inozemstvo(Velika Britanija) gdje dalje studira želeći postati odvjetnik. Tamo se 1947. godine i oženio bjelkinjom, Ruth Williams, nakon godinu dana udvaranja što se nije nimalo svidjelo apartheidskom režimu u Južnoj Africi. Sklopivši međurasni brak, zamjerio se vlastitom narodu, koji je počeo preispitivati njegovu sposobnost i podobnost vladanja nad plemenom. Ujak je čak zahtijevao poništenje braka i Seretsin povratak kući.On se vratio kući i serijom javnih sastanaka(kgotlas) objasnio starješinama plemena da je sposoban biti kralj.